Reversi in C# - CodeProject 11,412,125 members (62,656 online)
thanks again Last Visit: 31-Dec-99 19:00 Last Update: 26-Apr-15 9:41Refresh« Prev123 Next » Verkoop of spekuleer, en die konsep van waarskynlikheid
Dis altyd dieselfde: Vra die regte vrae. Breek die probleem op in kleiner dele. Jy sal nooit uitkom waar jy wil uitkom as jy aanhoudend die verkeerde vrae vra nie, en as jy nie presies weet waarvan jy praat of wat jou einddoel is nie.
Voor jy kan begin geld maak moet jy jouself een vraag vra: Wil ek iets verkoop, of wil ek spekuleer?
Om bymekaar te bring wat jy nodig het, moet jy ook die konsep van waarskynlikheid oorweeg. Jy mag dalk dink dat iets nie absoluut noodsaaklik is nie, maar vra jouself of die beskikbaarheid van ’n sekere hulpbron die waarskynlikheid van sukses gaan verhoog, of nie. Of die teenoorgestelde: Hoeveel gaan die afwesigheid van ’n sekere hulpbron die waarskynlikheid van jou sukses laat afneem?
Wat het jy nodig om geld te maak deur iets te verkoop?
– Saadkapitaal – nie altyd noodsaaklik nie, maar dink aan waarskynlikheid van sukses sonder dit.
– ’n Mark – meer spesifiek, jy moet ’n mark identifiseer wat reeds geld spandeer op sekere produkte.
– ’n Produk – iemand anders se produk wat jy kan verkoop, of jou eie produk. ’n Goeie benadering is om te dink aan ’n produk wat mense nodig het om te kom by ’n plek waar hulle wil wees, of wat hulle sal help om weg te kom van ’n slegte plek af, of wat hulle sal help om vas te hou aan iets wat hulle nie wil verloor nie, of iets wat eenvoudig aan hulle genot, vertroosting of vermaak verskaf.
– Bemarkingsplatforms en -kanale om jou mark bekend te maak met die produk wat jy glo hulle sal koop as hulle weet dit bestaan en is beskikbaar.
– Menslike hulpbronne – kan jy al die werk wat gedoen moet word, self doen? Sal dit die waarskynlikheid van sukses verhoog indien jy een of meer vennote het, of indien jy een of meer mense betrek by jou projek of onderneming, of indien jy van die werk uitkontrakteer?
Wat het jy nodig om geld te maak deur te spekuleer op, byvoorbeeld, die finansiële markte?
– Saadkapitaal – ’n paar duisend rand wat jy nie nodig het vir enige iets anders nie, en wat jy bereid is om te verloor.
– Leiding van ’n betroubare bron wat jou basiese strategieë sal leer, seine om voor te kyk, slaggate om te vermy, ensovoorts.
– ’n Positiewe houding, en geduld.
Is dit beter om geld te maak deur iets te verkoop, of deur te spekuleer op iets?
Natuurlik verskil mense in hulle voorkeure, en albei die maniere om geld te maak het beide voor- en nadele.
As ek ’n goeie produk het en ’n honger mark, sal ek eerder iets wil verkoop. Hoekom? Jy kan later heelwat van die werk delegeer aan ander mense, en afhangende van die tipe produk, kan ’n groot deel van jou inkomste uiteindelik passief wees – dit wil sê, jy hoef nie elke dag aandag te gee daaraan om geld te maak daaruit nie.
Natuurlik kan dinge verkeerd loop met enige produk, of met die plek waar jy jou produk verkoop, of met ’n bemarkingskanaal, of die mark kan eenvoudig eers lou-warm raak, en dan heeltemal koud.
Omdat daar risiko’s verbonde is aan beide maniere om geld te maak, is dit waarskynlik die beste om beide benaderings te probeer, of as jy slim genoeg is of bereid is om hard te werk, beide te bemeester.
Siende dat jy heel waarskynlik nie oornag ’n inkomste gaan bewerkstellig met spekulasie op een of ander mark nie, is die beste ding wat jy kan doen om so gou as moontlik bekend te raak met ten minste een nis waar jy ’n produk of diens kan verkoop.
Die goue reëls: Begin klein; Begin vroeër eerder as later; Hou dit eenvoudig; Verfyn gedurig jou prosesse en jou metodes; Herhaal wat werk.
Gepubliseer op 26/03/2013 14/07/2017 Kategorieë Einde van my jeug – 2013